Source: https://www.dph.sk/33/komentar-k-zdp-17-vseobecne-ustanovenia-o-zistovani-zakladu-dane-uniqueidmRRWSbk196FPkyDafLfWAE1d2WUUfDAbb0XGSCucbYFvNMW9uPEUYA/?serp=1&version_year=2020&uri_view_type=18
Timestamp: 2019-04-26 03:58:14+00:00
Document Index: 3425709

Matched Legal Cases: ['§ 12', '§ 25', '§ 18', '§ 18', '§ 30', '§ 30', '§ 30', '§ 30', '§ 30', '§ 30', '§ 17', '§ 18', '§ 18', '§ 18', '§ 12', '§ 20', '§ 30', '§ 13', '§ 13', '§ 13', '§ 13', '§ 13', '§ 12', '§ 25', '§ 27', '§ 25', '§ 25', '§ 27', '§ 25', '§ 17', 'čl. 7', '§ 18', '§ 12', '§ 12', '§ 12', '§ 50']

28.9.2018, Ing. Peter Horniaček, Ing. Ailina Hanková, Zdroj: Verlag Dashöfer
Ing. Peter Horniaček, Ing. Ailina Hanková
m) príjem (výnos) z reklám plynúci daňovníkovi podľa § 12 ods. 3 písm. a), ktorý účtuje v sústave podvojného účtovníctva v zdaňovacom období, v ktorom bolo o ňom účtované vo výnosoch podľa osobitného predpisu;1) tento príjem (výnos) z reklám sa zahrnie do základu dane daňovníka v zdaňovacom období, v ktorom ich prijal.
n) príjem (výnos) z virtuálnej meny nadobudnutej ťažbou v zdaňovacom období jej vyťaženia; tento príjem (výnos) sa zahrnie do základu dane v zdaňovacom období realizácie predaja virtuálnej meny,
o) suma rovnajúca sa rozdielu medzi reálnou hodnotou 77ba) a vstupnou cenou podľa § 25b ods. 1 písm. a) pri virtuálnej mene nadobudnutej kúpou.
(6) Úpravu základu dane závislej osoby na území Slovenskej republiky povolí správca dane, ktorého zverejní na svojom webovom sídle finančné riaditeľstvo, ak daňová správa štátu, s ktorým má Slovenská republika uzavretú zmluvu o zamedzení dvojitého zdanenia, vykonala úpravu základu dane závislej osoby v zahraničí, ktorá je v súlade s princípom nezávislého vzťahu podľa § 18 ods. 1. Povolenie takejto úpravy správca dane, ktorého zverejní na svojom webovom sídle finančné riaditeľstvo,písomne oznámi daňovníkovi. Ak daňovník s neobmedzenou daňovou povinnosťou vykonal úpravu základu dane podľa odseku 5 alebo ak bola správcom dane vykonaná úprava základu dane inej závislej osoby na území Slovenskej republiky podľa odseku 5, ktorá je v súlade s princípom nezávislého vzťahu podľa § 18 ods. 1, môže iná závislá osoba, ktorá je daňovníkom s neobmedzenou daňovou povinnosťou, vykonať úpravu základu dane pre kontrolované transakcie, ktoré podliehali úprave podľa odseku 5. Ak bola vykonaná úprava základu dane inej závislej osoby na území Slovenskej republiky podľa odseku 5 a daňovník s neobmedzenou daňovou povinnosťou si uplatňuje úľavu na dani podľa § 30a alebo § 30b, je tento daňovník povinný vykonať úpravu základu dane pre kontrolované transakcie. Ak daňovník uplatňujúci si úľavu na dani podľa § 30a alebo § 30b znížil základ dane a súčasne uplatnil postup podľa § 30a ods. 8 alebo § 30b ods. 8, je iná závislá osoba na území Slovenskej republiky povinná vykonať úpravu základu dane pre kontrolované transakcie podľa odseku 5. Súčasne je daňovník povinný v lehote na podanie daňového priznania alebo dodatočného daňového priznania predložiť správcovi dane oznámenie o takto vykonanej úprave základu dane, ktorého vzor určí finančné riaditeľstvo a uverejní ho na svojom webovom sídle.
(7) Základ dane alebo daňová strata daňovníka s obmedzenou daňovou povinnosťou, ktorý vykonáva činnosť na území Slovenskej republiky prostredníctvom stálej prevádzkarne, nemôže byť nižší alebo daňová strata nemôže byť vyššia, ako by bola dosiahnutá, keby ako nezávislá osoba vykonával rovnaké alebo podobné činnosti nezávisle od jej zriaďovateľa; základ dane alebo daňová strata sa zistí podľa § 17 až 29. Na úpravu základu dane stálej prevádzkarne sa primerane použije postup podľa § 18. Do zdaniteľných príjmov sa zahŕňa príjem dosiahnutý činnosťou stálej prevádzkarne. Do daňových výdavkov sa môžu zahrnúť aj náklady preukázateľne vynaložené zriaďovateľom stálej prevádzkarne na účely tejto stálej prevádzkarne vrátane nákladov na vedenie a všeobecných správnych výdavkov bez ohľadu na miesto ich vzniku, ak zriaďovateľ stálej prevádzkarne preukáže úhrnnú výšku týchto nákladov za podnik ako celok, zdôvodní spôsob ich delenia medzi jednotlivé časti podniku daňovníka a preukáže tok výrobkov alebo služieb smerujúcich do tejto stálej prevádzkarne. Ak nemožno určiť základ dane týmto spôsobom, na jeho určenie možno použiť aj pomer zisku alebo straty k nákladom alebo k hrubým príjmom pri porovnateľných činnostiach u porovnateľných daňovníkov alebo porovnateľnú výšku obchodného rozpätia a podobné porovnateľné ukazovatele, ak sa na ich základe preukázateľne vyčísli základ dane. Ďalej možno použiť metódu rozdelenia celkových ziskov podniku daňovníka jeho rôznym častiam alebo organizačným zložkám, ak sa dodrží princíp nezávislého vzťahu (§ 18). Daňovník môže písomne požiadať správcu dane, ktorého zverejní na svojom webovom sídle finančné riaditeľstvo,o odsúhlasenie použitia konkrétnej metódy určenia základu dane stálej prevádzkarne. Na odsúhlasenie použitia konkrétnej metódy určenia základu dane stálej prevádzkarne sa primerane použije postup podľa § 18 ods. 4 až 10.
h) výdavky (náklady) na sponzorské u sponzora na základe zmluvy o sponzorstve v športe29ab) poskytnuté počas obdobia trvania zmluvy o sponzorstve v športe29ab) v rozsahu podľa jeho skutočného použitia v príslušnom zdaňovacom období, ak v príslušnom zdaňovacom období sponzor vykáže kladný základ dane; za výdavky (náklady) na sponzorské sa nepovažuje poskytnutie sponzorského pre športovca79c) okrem športového reprezentantam,79d)
i) výdavky (náklady) na reklamu poskytnuté daňovníkovi podľa § 12 ods. 3 písm. a).
j) daň z poistenia platená poistníkom a daň z poistenia z preúčtovaných nákladov poistenia podľa osobitného predpisu.79e)
(26) Ak pri zmene sídla alebo miesta skutočného vedenia obchodnej spoločnosti alebo družstva z územia Slovenskej republiky do členského štátu Európskej únie vznikne na území Slovenskej republiky stála prevádzkareň, daňovník neupravuje základ dane o zostatky rezerv, opravných položiek a účtov časového rozlíšenia, ak sa vzťahujú k majetku a záväzkom tejto stálej prevádzkarne, okrem opravnej položky podľa § 20, pokračuje v odpisovaní hmotného majetku a nehmotného majetku tejto stálej prevádzkarne a odpočítavaní daňovej straty podľa § 30, ak sa vzťahuje k majetku a záväzkom tejto stálej prevádzkarne.
(42) Pri uplatňovaní oslobodenia podľa § 13a alebo § 13b, nie sú výdavky (náklady) vynaložené na príjmy (výnosy) podľa § 13a alebo § 13b súčasťou základu dane v rovnakom pomere, v akom sú tieto príjmy (výnosy) oslobodené od dane.
(43) Súčasťou základu dane je príjem z predaja virtuálnej meny dosiahnutý pri výmene virtuálnej meny za majetok, pri výmene virtuálnej meny za inú virtuálnu menu alebo pri výmene virtuálnej meny za poskytnutie služby v tom zdaňovacom období, v ktorom dochádza k tejto výmene, pri použití ocenenia vymieňanej virtuálnej meny reálnou hodnotou 80acc) ku dňu výmeny.
Odsek 3 písm. m) – od 1.1.2018 sa v nadväznosti na zavedenie oslobodenia príjmov z reklám určených na charitatívne účely v § 13 ods. 1 písm. g) ZDP spresnilo, že súčasťou základu dane nie je príjem (výnos) z reklám plynúci daňovníkovi podľa § 12 ods. 3 písm. a) ZDP, ktorý účtuje v podvojnom účtovníctve v zdaňovacom období účtovania tohto príjmu vo výnosoch. Tento príjem (výnos) z reklám určených na charitatívne účely za zahrnie do základu dane v zdaňovacom období skutočného prijatia príjmu.
Odsek 3 písm. n)
Od 1.10.2018 v súvislosti so zavedením zdanenia príjmov z predaja virtuálnej meny sa v ZDP spresňuje, kedy vzniká moment zdanenia príjmu z predaja virtuálnej meny. Do základu dane sa nezahŕňa príjem (výnos) z virtuálnej meny nadobudnutej ťažbou v zdaňovacím období jej vyťaženia. Tento príjem (výnos) sa zahrnie do základu dane v tom zdaňovacím období, v ktorom dôjde k realizácii predaja virtuálnej meny
Odsek 3 písm. o)
V súvislosti so zavedením zdanenia príjmov z predaja virtuálnej meny ZDP definuje, že do základu dane sa nezahŕňa suma, ktorá je rozdielom medzi reálnou hodnotou (§ 25 ods. 1 písm. h) prvý bod a § 27 ods. 13 zákona o účtovníctve), ktorou je virtuálna mena ocenená v účtovníctve a vstupnou cenou podľa § 25b ods. 1 písm. a) za ktorú bola virtuálna mena obstaraná pri kúpe a ktorá je daňovým výdavkom v čase predaja virtuálnej meny.
Virtuálna mena nadobudnutá kúpou sa pre účely vedenia účtovníctva oceňuje reálnou hodnotou (v zmysle
§ 25 ods. 1 písm. h) prvý bod zákona o účtovníctve a § 27 ods. 13 zákona o účtovníctve). Reálnou hodnotou je trhová cena v deň uskutočnenia účtovného prípadu, zistená spôsobom určeným účtovnou jednotkou zo zvoleného verejného trhu s virtuálnou menou
Na účely ZDP sa virtuálna mena nadobudnutá kúpou ocení vstupnou cenou určenou podľa § 25b ods. 1 písm. a), ktorou je obstarávacia cena, za ktorú daňovník virtuálnu menu obstaral, vrátane nákladov súvisiacich s jej obstaraním.
V prípade, že vznikne rozdiel medzi ocenením virtuálnej meny nadobudnutej kúpou na účely vedenia účtovníctva a na účely ZDP, sumu rozdielu daňovník nezahŕňa do základu dane.
Odsek 7 obsahuje princípy stanovenia základu dane u daňovníka s ODP, ktorý na území SR vykonáva svoju činnosť prostredníctvom stálej prevádzkarne (SP). Základ dane SP musí vychádzať z princípu nezávislého vzťahu, t. j., nemôže byť nižší ako v prípade obchodovania v nezávislom postavení od svojho zriaďovateľa a v súlade s týmto princípom by sa malo vychádzať pri kalkulácii cien stálej prevádzkarne vo vzájomných obchodných vzťahoch s jej závislými osobami. Podľa tohto ustanovenia je možné písomne požiadať správcu dane, ktorého na svojom webovom sídle zverejní finančné riaditeľstvo, o odsúhlasenie použitia metódy pre určenie základu dane SP. Odsúhlasená metóda sa musí uplatňovať najmenej počas jedného zdaňovacieho obdobia a k jej zmene nemôže prísť v priebehu zdaňovacieho obdobia. Súčasťou zdaniteľných príjmov SP sú všetky príjmy z jej činnosti a do daňových výdavkov SP je možné zahrnúť aj náklady jej zriaďovateľa, ak boli preukázateľne vynaložené na činnosť SP (napr. správne a režijné náklady typu účtovníckych, poradenských, audítorských služieb).
S účinnosťou od 1. 1. 2014 sa zmenilo znenie prvej vety odseku 7, čím sa spresnilo dovtedajšie znenie úpravy základu dane daňovníka s obmedzenou daňovou povinnosťou, ktorý vykonáva činnosť na území SR prostredníctvom stálej prevádzkarne – a to tak, aby bolo zrejmé, že sa upravuje nielen základ dane, ale aj daňová strata SP umiestnenej na území SR. Spresňuje sa tiež, že základ dane alebo daňová strata SP sa zisťuje podľa § 17 až 29 (poznámka: v prípade zriaďovateľa SP zo štátu, s ktorým má SR uzatvorenú ZZDZ sa pri stanovení základu dane SP vychádza aj z čl. 7 príslušnej ZZDZ). Pri odsúhlasovaní konkrétnej metódy určenia základu dane stálej prevádzkarne so správcom dane sa postupuje podľa § 18 ods. 4 až 10 ZDP.
výdavky (náklady) na reklamu poskytnuté daňovníkovi podľa § 12 ods. 3 písm. a). Daňovník, ktorý platí za reklamu inému daňovníkovi podľa § 12 ods. 3 písm. a) ZDP (občianske združenie, nadácia, neinvestičný fond a nezisková organizácia poskytujúca všeobecne prospešné služby) musí ako podmienku zahrnutia tohto nákladu do základu dane, tento náklad skutočne zaplatiť. Ide o výdavok na reklamu, z ktorej príjem u daňovníka podľa § 12 ods. 3 písm. a) ZDP slúži na financovanie účelov podľa § 50 ods. 5 ZDP, t. j. príjem na charitatívne účely.
v súvislosti so zavedením dane z poistenia, ktorú upravuje zákon o dani z poistenia, sa s účinnosťou od 1.1.2019 dopĺňa ZDP, podľa ktorého súčasťou základu dane daňovníka len po zaplatení sú daň z poistenia platená poistníkom a daň z poistenia z preúčtovaných nákladov poistenia podľa osobitného predpisu, ktorým je zákon o dani z poistenia.
Predčasné ukončenie finančného…